stanford-oval/wikipedia huggingface dataset:
Nanny
Näyttelijät

Fran Drescher – Fran Fine
Charles Shaughnessy – Maxwell Sheffield
Nicholle Tom – Margaret "Maggie" Sheffield
Benjamin David Salisbury – Brighton Sheffield
Madeline Zima – Grace "Gracie" Sheffield
Daniel Davis – Hovimestari Niles
Lauren Lane – C.C. Babcock
Ann Morgan Guilbert – Yetta Rosenberg
Renée Taylor – Sylvia Fine
Sarjan jaksoissa ovat vierailleet muun muassa Ray Charles, Elizabeth Taylor, Cher, Donald Trump, Tracy Nelson ja Pamela Anderson.
Maat, joissa on esitetty paikallista versiota Nanny-sarjasta.
ORP Czajka (1921)

| ORP Czajka |
| --- | --- |

Aluksen vaiheet
Rakentaja:  Schichau Seebeckwerft Geestemünde, Bremerhaven
Laskettu vesille:  6. heinäkuuta 1918
Palveluskäyttöön:  Saksa: 24. elokuuta 1918 Puola: 1. maaliskuuta 1921
Poistui palveluskäytöstä:  12. lokakuuta 1931
Tekniset tiedot
Uppouma:  170 t (standardi)
Pituus:  43 m
Leveys:  6 m
Syväys:  1,6 m
Koneteho:  2 höyrymoottoria, yht. 600 hp, 2 potkuria
Nopeus:  12 solmua (alkujaan 14 solmua)
Miehistöä:  32
Aseistus
Aseistus:  1 × 45 mm tykki 2 × 7,92 mm konekivääriä
ORP Czajka (entinen FM 2) oli Puolan merivoimien Tanskasta ostama FM-luokan miinanraivaaja Finlandia II, joka oli alkujaan Saksan keisarikunnan laivaston miinanraivaaja.
Valmistus

Saksan keisarikunnan laivasto tilasi  aluksen Geestemündesta Schichau Seebeckwerftiltä, missä köli laskettiin telakkanumerolla 413. Alus laskettiin vesille 6. heinäkuuta 1918 ja otettiin palvelukseen 24. elokuuta 1918. Aluksen aseistuksena oli yksi 8,8 cm KL/30 -tykki.
Palvelus

Alus oli sukellusvenemiehistöjen koulutuksessa maalilaivana ennen kuin se poistettiin alusluettelosta 10. maaliskuuta 1920. Alus myytiin Kielissä Tanskalle, joka myi sen 24. syyskuuta 1920 edelleen Puolalle miljoonalla Saksan markalla. Alus saapui Puolaan nimettynä Finlandia II:ksi, ja se nimettiin laivastoon liitettäessä ORP Czajkaksi. Puolassa aluksen aseistukseksi muutettiin yksi 47 millimetrin tykki, kaksi konekivääriä sekä 20 miinaa ja kaksi erilaista miinanraivainta.
Alus poistettiin alusluettelosta 1935 ja se myytiin siviilikäyttöön, jolloin sen nimenä oli S/S Czajka. Aluksen miehistö upotti aluksensa syyskuussa 1939 Gdanskin satamaan. Myöhemmin hylky nostettiin ja romutettiin.
Nõo

| Nõon kunta Nõo vald |
| --- | --- |
 Nõon kirkko talvella 2008
 lippu:  vaakuna

 Koordinaatit: 58°17′N, 26°32′E 
Valtio:   Viro
Maakunta:  Tartumaa
Hallinto:  
 – Kunnanjohtaja:  Rain Sangernebo
Pinta-ala:  
 – Kokonaispinta-ala:  169,11 km²
Väkiluku (1.1.2018):  4 274
 – Väestötiheys:  25 as./km²
Aikavyöhyke:  UTC+2
 – Kesäaika:  UTC+3
 
 www.nvv.ee 
Infobox OKVirheellinen NIMI-arvo: 
Nõo on kunta Tartumaalla, Virossa. Asukkaita kunnassa on runsaat 4 000 ja pinta-alaa 169 km².
Sijainti

Nõon naapurikunnat ovat Elva lännessä, Tarton kunta pohjoisessa, Kambja idässä ja Otepää etelässä Valgamaalla. Kunnan keskuksesta on matkaa Tarttoon 17 kilometriä ja Elvaan 10 kilometriä.
Hallinto

Kunnan hallinnollinen keskus on Nõon pienkauppala. Nõon kunnanjohtaja on Rain Sangernebo.
Hallinto > Kauppalat ja kylät

Nõo koostuu kahdesta pienkauppalasta (Nõo, Tõravere) ja 20 kylästä: Aiamaa, Altmäe, Etsaste, Enno, Illi, Järiste, Keeri, Ketneri, Kolga, Kääni, Laguja, Luke, Meeri, Nõgiaru, Sassi, Tamsa, Unipiha, Uuta, Vissi ja Voika.
Väestö

Vuonna 2011 Nõon kunnassa oli 3 972 asukasta, joista 3 810 (95,9 %) oli virolaisia, 99 (2,5 %) venäläisiä ja 60 (1,5 %) muita kansallisuuksia.
Muuta

Tõraveren pienkauppalassa sijaitsee Tarton observatorio, joka on Viron tähtitieteen tutkimuskeskus. Siellä on muun muassa 1,5 metrin peiliteleskooppi.
Nõon suomalaisia ystävyyskuntia ovat Liminka ja Viitasaari.
Aiheesta muualla

Kuvia tai muita tiedostoja aiheesta Nõo Wikimedia Commonsissa
Old Friends: Live on Stage

| Simon & Garfunkel - Old Friends: Live On Stage Simon & Garfunkel |
| --- | --- | --- |

Livealbumin tiedot
 Äänitetty : joulukuu 2003
 Julkaistu: 2004
 Tuottaja(t): Jerry Wortman, Mark Spring
 Tyylilaji: folk rock
 Kesto: 120.00
Simon & Garfunkelin muut julkaisut
| The Essential Simon & Garfunkel 2003 | Old Friends: Live On Stage 2004 | Live 1969 2008 |
Old Friends: Live On Stage on Simon & Garfunkelin livetaltiointi vuoden 2003 lopulla tehdystä konsertista Madison Square Gardenissa. Se oli ikään kuin jäähyväiskonsertti, vaikka nyttemmin vuoden 2009 jälkeenkin duo on esiintynyt yhdessä. He laulavat pienen pätkän ensimmäisestä yhteisestä laulustaan ”Hey Schoolgirl” ja kertovat samalla kokoonpanonsa synnystä ja alkutaipaleista. Vieraana nähdään heidän esikuvansa The Everly Brothers, joka esittää omat hittinsä ”Wake Up Little Suzie” sekä ”All I Have To Do Is Dream”, ja tämän jälkeen ”Bye Bye Love” yhdessä Simon & Garfunkelin kanssa. Konsertti on julkaistu DVD:llä.
Kappaleet

Kappaleet ovat Paul Simonin ellei toisin olla mainittu.
America (instrumentaali)
Old Friends/Bookends
A Hazy Shade of Winter
I Am a Rock
America
At the Zoo
Baby Driver
Kathy's Song
Hey, Schoolgirl
Wake Up Little Susie (The Everly Brothers)
All I Have To Do Is Dream (The Everly Brothers)
Bye Bye Love (The Everly Brothers ja Simon & Garfunkel)
Scarborough Fair (Art Garfunkel ja Paul Simon)
Homeward Bound
The Sound of Silence
Mrs. Robinson
Slip Slidin' Away
El Condor Pasa (If I Could)
Keep The Customer Satisfied
The Only Living Boy in New York
American Tune
My Little Town
Bridge Over Troubled Water
Cecilia
The Boxer
Leaves That Are Green
The 59th Street Bridge Song (Feelin' Groovy)
Orkesteri

Paul Simon – laulu, kitara
Art Garfunkel – laulu
Warren Bernhardt – piano, koskettimet
Jamey Haddad – lyömäsoittimet
Jim Keltner – rummut
Pino Palladino – basso
Larry Saltzman – kitara
Rob Schwimmer – koskettimet
Mark Stewart – kitara, sello
Simon & Garfunkel
| --- | --- |
Studioalbumit:   Wednesday Morning, 3 A.M. (1964)  Sounds of Silence (1966)  Parsley, Sage, Rosemary and Thyme (1966)  The Graduate (1967)  Bookends (1968)  Bridge over Troubled Water (1970) 
Konserttitallenteet:   Live from New York City, 1967 (1967)  Live 1969 (1969)  The Concert in Central Park (1981)  Old Friends: Live on Stage (2004) 
Kokoelmat:   Simon and Garfunkel’s Greatest Hits (1972)  The Definitive Simon & Garfunkel (1991)  Old Friends (1997)  The Best of Simon & Garfunkel (1999)  The Columbia Studio Recordings (1964–1970) (2001)  The Essential Simon & Garfunkel (2003) 
Kappaleita:   Simon & Garfunkelin kappaleet
Nanni Moretti

Nanni Moretti vuonna 2011.
Giovanni (Nanni) Moretti (s. 19. elokuuta 1953 Brunico, Bolzano) on italialainen elokuvaohjaaja, -tuottaja, -käsikirjoittaja ja -näyttelijä. Hänen elokuvansa Pojan huone voitti Kultaisen palmun Cannesin elokuvajuhlilla vuonna 2001.
Filmografia

Io sono un autarchico (1976)
Kovaa menoa (1978)
Sogni d'oro (1981)
Bianca (1984)
Messu on päättynyt (1985)
Italialainen yö (1987) (tuottaja)
Domani accadrà (1988) (tuottaja)
Palombella rossa (1989)
Ministerin takamies (1991) (näyttelijä ja tuottaja)
Caro diario (1994)
Aprile (1998)
Il Giorno della prima di Close Up (1996, lyhytelokuva)
Pojan huone (2001)
Kaimaani (2006)
Habemus Papam (2011)
Kirjallisuutta

”Katsoja, tekijä ja esittäjä”, Nanni Morettin haastattelu. Filmihullu 4/2004.
Makkonen, Velipekka: ”Näkymättömien pohjavirtojen tulkki : Nanni Morettin elokuvista”. Filmihullu 4/2004.
Aiheesta muualla

Nanni Moretti Internet Movie Databasessa. (englanniksi)
Nanni Moretti Elonetissä.
Nanni Morettin haastattelu (englanniksi)
Nina Sublatti

Nina Sublatti vuonna 2015
Nina Sulaberidze (georg. ნინა სულაბერიძე; s. 31. tammikuuta 1995 Moskova), taiteilijanimeltään Nina Sublatti (georg. ნინა სუბლატი), on georgialainen laulaja ja kalligrafi, joka voitti vuonna 2015 Georgian euroviisukarsinnat ja pääsi edustamaan maataan Eurovision laulukilpailussa 2015 kappaleella "Warrior".
Vuonna 2013 hän voitti georgialaisversion Pop Idol -televisio-ohjelmaformaatista.
Nina Sublatin faneja kutsutaan nimellä "bgals".
Diskografia > Albumit

| Nimi | Tiedot | Listasijoitus> AUT  | Listasijoitus> POL | Listasijoitus> UKR | Listasijoitus> ISL | Listasijoitus> TUR | Listasijoitus> RUS |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| "Dare to Be Nina Sublatti" |  Julkaisu: 12 June 2014  Formaatit: CD, digitaalinen  Levymerkki: Bravo Records | — | — | — | — | — | — |  |  |  |  |  |  |
"—" tarkoittaa että levyä ei julkaistu alueella tai se ei noussut listalle
Diskografia > EP:t

| Nimi | Tiedot | Listasijoitus> AUT  | Listasijoitus> POL | Listasijoitus> UKR | Listasijoitus> ISL | Listasijoitus> TUR | Listasijoitus> RUS |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "Locked Box'" |  Julkaistu: 27 July 2015  Formaatti: Digitaalinen  Levymerkki: Bravo Records | — | — | — | — | — | — |  |  |  |  |  |  |  |
"—" tarkoittaa että levyä ei julkaistu alueella tai se ei noussut listalle
Diskografia > Singlet

| Vuosi | Nimi | Listasijoitus> AUT  | Listasijoitus> POL | Listasijoitus> UKR | Listasijoitus> ISL | Listasijoitus> TUR | Listasijoitus> RUS | Albumilta |
| --- | --- | --- | --- | --- | --- | --- | --- | --- |
| 2014 | "Down" (feat. Nini Tsnobiladze) | — | — | — | — | — | — | - |
| 2015 | "Sleep" | — | — | — | — | — | — | - |
| 2015 | "I've Got An Idea" | — | 95 | 112 | — | 14 | 95 | Locked Box |
| 2015 | "Warrior" | 73 | 69 | 40 | 44 | 2 | 29 | TBA |
| 2015 | "Locked Box" | — | — | — | — | — | 146 | Locked Box |
| 2015 | "You Call Me Devil" | — | — | 91 | — | 30 | 72 | Locked Box |
| 2015 | "Heart Won't Suck It" | — | — | — | — | — | 179 | - |
| 2015 | "Dark Desire" | — | — | — | 2016 |  |  | - |
| 2015 | Vision of Mind | — | — | — | — | — | — | - |
| 2017 | Spiritual (feat. The Mins) | — | — | — | — | — | — |  |
Käännös suomeksi
Nanni Galli

| Nanni Galli |
| --- | --- |
 Nanni Galli Alfa Romeo 33.3:n ratissa Nürburgringilla vuonna 1971.
Henkilötiedot
Kansalaisuus:   Italia
Formula 1 -ura
Aktiivivuodet:  1970-1973
Talli(t):  McLaren, March, Tecno, Ferrari, Iso-Marlboro
Kilpailuja:  20 (17 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Italian Grand Prix 1970
Viimeinen kilpailu:  Monacon Grand Prix 1973
Giovanni Giuseppe Gilberto Galli, lempinimeltään "Nanni" (2. lokakuuta 1940 Bologna, Italia – 12. lokakuuta 2019 Prato, Italia), oli italialainen F1-kuljettaja.
Ura > Alkuvaiheet

Galli aloitti uransa teini-ikäisenä kartingissa. Vuonna 1964 hän ajoi vakioautosarjoja Steyer-Puchin ja Mini Cooperin autoilla. Hän siirtyi vuonna 1966 Alfa Romeon tehdaskilpakuljettajaksi ja ajoi Formula 2 -sarjassa vuosina 1967-69 sekä 1971. Galli voitti Mugellon ratakilpailun vuonna 1968 ollen myös toinen saman vuoden Targa Florion kilpailussa Ignazio Giuntin kanssa. Hän oli neljäs vuoden 1968 Le Mansin 24 tunnin ajossa ja 7. seuraavana vuonna. Galli ajoi Le Mansin ajoja kolmannen kerran vuonna 1972.
Ura > Formula 1

Galli osallistui 20 F1-osakilpailuun kausilla 1970–1973. Hän oli parhaimmillaan yhdeksäs Brasilian GP:ssä 1973. Hän oli myös kolmas vuoden 1972 MM-sarjaan kuulumattomassa Italian GP:ssä Vallelungassa ajaen Tecno-tallissa.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1970 | Bruce McLaren Motor Racing | McLaren M7D | Alfa Romeo V8 | RSA | ESP | MON | BEL | NED | FRA | GBR | GER | AUT | ITA DNQ | CAN | USA | MEX |  |  | NC | 0 |
| 1971 | STP March | March 711 | Alfa Romeo V8 | RSA | ESP | MON DNQ | NED Kesk. |  |  | GER 12 | AUT 12 |  |  |  |  |  |  |  | NC | 0 |
| 1971 | STP March | March 711 | Cosworth V8 |  |  |  |  | FRA DNS | GBR 11 |  |  | ITA Kesk. | CAN 16 | USA Kesk. |  |  |  |  | NC | 0 |
| 1972 | Martini Racing Team | Tecno PA123 | Tecno F12 | ARG | RSA | ESP | MON | BEL Kesk. |  | GBR Kesk. | GER | AUT NC | ITA Kesk. | CAN | USA |  |  |  | NC | 0 |
| 1972 | Scuderia Ferrari | Ferrari 312B | Ferrari F12 |  |  |  |  |  | FRA 13 |  |  |  |  |  |  |  |  |  | NC | 0 |
| 1973 | Frank Williams Racing Cars | Iso-Marlboro FX3B | Cosworth V8 | ARG Kesk. | BRA 9 | RSA |  |  |  |  |  |  |  |  |  |  |  |  | NC | 0 |
| 1973 | Frank Williams Racing Cars | Iso-Marlboro IR | Cosworth V8 |  |  |  | ESP 11 | BEL Kesk. | MON Kesk. | SWE | FRA | GBR | NED | GER | AUT | ITA | CAN | USA | NC | 0 |
Liike-elämä

Galli oli varakkaan kangastehtailijan poika ja F1:n jälkeen hän siirtyi muotitehtailijaksi. Vuonna 1978 hänen yrityksensä sponsoroi  Williams-tallia. Lisäksi Galli neuvotteli ja teki bisnestä Benettonin suvun kanssa Formula 1:iin siirtymisestä. Vuonna 1985 Benetton osti Toleman -tallin ja nimesi sen  Benettoniksi.
Not Fakin’ It

| Not Fakin' It Michael Monroe |
| --- | --- | --- |

Studioalbumin tiedot
 Julkaistu: 1989
 Tuottaja(t): Michael Monroe, Michael Frondelli
 Tyylilaji: hard rock, glam metal
 Kesto: 39.23
 Levy-yhtiö: Mercury Records
Michael Monroen muut julkaisut
| Nights Are So Long 1987 | Not Fakin' It 1989 | Peace of Mind 1996 |
Not Fakin' It on Michael Monroen  albumi vuodelta 1989. Se on julkaistu sekä LP- että CD-levynä.
Kappaleet

Dead, Jail or Rock 'N' Roll (Nasty Suicide, Little Steven and the Disciples of Soul, Monroe) – 4.32
While You Were Looking At Me (Little Steven and the Disciples of Soul) – 4.03
She's No Angel (Gary Holton, Stiv Bators, Monroe) – 3.52
All Night With the Lights On (Phil Grande, Danny Lewis, Monroe) – 3.52
Not Fakin' It (Dan McCafferty, Manny Charlton, Darrell Sweet, Pete Agnew) – 3.52
Shakedown (Phil Grande, Monroe) – 3.13
Man With No Eyes (Phil Grande, Monroe) – 3.59
Love Is Thicker Than Blood  (Martin Briley, Monroe) – 4.14
Smoke Screen (Nasty Suicide, Little Steven and the Disciples of Soul, Monroe) – 4.05
Thrill Me (Phil Grande, Monroe) – 3.27
Kokoonpano

Michael Monroe – laulu, huuliharppu
Stephen Innocenzi
John Regan – bassokitara
Anton Fig – rummut
Thommy Price – rummut
Sue Hadjopoulas – lyömäsoittimet
Steven Van Zandt – taustalaulu
Kim Lesley – taustalaulu
Ed Roynesdal – kosketinsoitin
Jimmy Ripp – kitara
Kenny Aaronson – bassokitara
Phil Grande – rytmikitara
Ian Hunter – piano
Mark Rivera – saksofoni
Nasty Suicide – rytmikitara
Dave Hansen
Nicole Hart – taustalaulu
Suha Gur
Holly Beth Vincent – taustalaulu
Orchestra of the Eighteenth Century

Orchestra of the Eighteenth Century on Alankomaissa toimiva orkesteri, jonka perusti vuonna 1981 nokkahuilisti Frans Brüggen Lucy van Daelin ja muiden kanssa. Jäsenistöltään orkesteri on kansainvälinen.
Orchestra of the Eighteenth Centuryn ohjelmistoon on kuulunut musiikkia muiden muassa Henry Purcellilta, Johann Sebastian Bachilta, Jean-Philippe Rameaulta, Joseph Haydnilta, Wolfgang Amadeus Mozartilta, Ludwig van Beethovenilta, Franz Schubertilta ja Felix Mendelssohn Bartholdylta. Lähes viidenkymmenen Philips Recordsille tehdyn levytyksen jälkeen orkesteri solmi eksklusiivisen levytyssopimuksen Glossa Musicin kanssa vuonna 1997.
Orkesterin perustanut Frans Brüggen kuoli vuonna 2014. Tämän jälkeen orkesteri on jatkanut toimintaansa; sitä ovat johtaneet kapellimestareina muiden muassa Daniel Reuss, Roger Norrington ja Kenneth Montgomery. Yhteistyötä orkesteri on tehnyt Cappella Amsterdam -kuoron kanssa.
Odell Beckham

| Odell Beckham |
| --- | --- |

Henkilötiedot
Syntynyt: 5. marraskuuta 1992 (ikä 31) New Orleans, Louisiana
Kansalaisuus:   Yhdysvallat
Amerikkalaisen jalkapallon pelaaja
Pituus:  180 cm
Paino:  90 kg
Pelipaikka:  laitahyökkääjä
Seura
Pelinumero:  3
Seura:  Miami Dolphins
Sarja:  NFL
Pelaajaura
Aik. seurat:  New York Giants   Cleveland Browns   Los Angeles Rams   Baltimore Ravens
NFL-varaus:  12. varaus, 2014 New York Giants
Pääsarjaura:  2014–
Odell Beckham Jr. (s. 5. marraskuuta 1992 New Orleans, Louisiana) on yhdysvaltalainen amerikkalaisen jalkapallon pelaaja, joka edustaa NFL-seura Miami Dolphinsia. Beckham on pelipaikaltaan laitahyökkääjä.
Ura

Yliopistotasolla Beckham pelasi Louisianan osavaltionyliopiston joukkueessa.
Ura > New York Giants

Hänet varattiin NFL:ään vuoden 2014 varaustilaisuudessa ensimmäisellä kierroksella numerolla 12. Hän debytoi NFL:ssä lokakuussa 2014 tehden ensimmäisessä pelissä yhden touchdownin. Ensimmäisellä kaudellaan NFL:ssä Beckham valittiin liigan tähdistöotteluun Pro Bowliin. Marraskuussa 2014 Beckham sai suurta julkisuutta otettuaan Eli Manningin 43-metrisen heiton yhdellä kädellä kiinni touchdownin arvoisesti Dallas Cowboysia vastaan. Tuota kiinniottoa kutsuttiin jopa "kaikkien aikojen kopiksi". Beckham saavutti marraskuussa 38 syötön vastaanottoa ja 2 touchdownia. Lisäksi hän oli saanut kiinni syöttöjä vähintään 90 jaardin verran kaikissa viidessä ottelussa, jonka myötä Beckham teki NFL:n kuukauden tulokasennätyksen. Beckham rikkoi myös Bill Gromanin ja Randy Mossin tulokasennätyksen saamalla 90 jaardia tai enemmän syöttöjä kiinni peräkkäisissä otteluissa yhden kauden aikana.
Beckham pelasi kauden aikana 12 ottelua, joistan hän oli yksitoistakertaa avauksessa. Hän onnistui saamaan kauden aikana yhteensä 91 syötön vastaanottoa, joista hänelle kertyi 1 305 jaardia ja 12 touchdownia. Runkosarjan jälkeen 31. tammikuuta 2015 Associated Press nimesi hänet NFL:n kauden hyökkäyspään tulokkaaksi. Lisäksi Beckham äänestettiin Madden NFL 16 videopelin kansikuvaan, voittaen äänestyksessä Rob Gronkowskin. Hänestä tuli samalla nuorin pelaaja, joka on valittu Madden pelin kanteen.
Kaudella 2015 Beckham aiheutti ongelmia toimiessaan sääntöjen vastaisesti Josh Normania kohtaan, ottelussa Carolina Panthersia vastaan. Ottelun aikana Beckhamille liputettiin neljä rikettä, joista kolme oli henkilökohtaisia rangaistuksia. Myöhemmin 21. joulukuuta 2015 NFL:n kurinpitolautakunta antoi Beckhamille yhden ottelun pelikiellon. Beckham pelasi lopulta kauden aikana viisitoista ottelua ja oli kaikissa otteluissa avauskokoonpanossa. Hän saavutti 96 syötön vastaanottoa, joista kertyi 1 450 jaardia. Hän teki myös 13 touchdownia.
Ura > Cleveland Browns

Maaliskuussa 2019 Giants myi Beckhamin Cleveland Brownsiin vaihdossa tulevan varaustilaisuuden kahteen varausvuoroon.
Ura > Los Angeles Rams

11. marraskuuta 2021 Beckham teki vuoden sopimuksen Los Angeles Ramsin kanssa.
Ura > Baltimore Ravens

Huhtikuussa 2023 Beckham teki yksivuotisen sopimuksen Baltimore Ravensin kanssa.
Ura > Miami Dolphins

Toukokuussa 2024 Beckham teki yksivuotisen sopimuksen Miami Dolphinsin kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
ESPN -profiili
Madden NFL -pelisarja
| --- | --- |
Pääsarja:  John Madden Football (1988) • John Madden Football (1990) • John Madden Football II • John Madden Football '92 • John Madden Football '93 • 94 • 95 • 96 • 97 • 98 • 99 • 2000 • 2001 • 2002 • 2003 • 2004 • 2005 • 06 • 07 • 08 • 09 • 10 • 11 • 12 • 13 • 25 • 15 • 16 • 17 • 18 • 19 • 20 • 21 • 22 • 23 • 24
Muut pelit:  Madden Football 64 • NFL Head Coach • NFL Head Coach '09 • Madden NFL Arcade • Madden NFL Football
Kansikuvapelaajat:  Williams / Wilson ('95) • Hearst ('99) • Sanders ('00) • George ('01) • Culpepper ('02) • Faulk ('03) • Vick ('04) • Lewis ('05) • McNabb ('06) • Alexander ('07) • Young ('08) • Favre ('09) • Fitzgerald / Polamalu ('10) • Brees ('11) • Hillis ('12) • Johnson ('13) • Peterson / Sanders (25) • Sherman ('15) • Beckham ('16)  • Gronkowski ('17) • Brady ('18) • Brown ('19) • Mahomes ('20) • Jackson ('21) • Brady / Mahomes ('22) • Madden ('23) • Allen ('24)
Nannestad

Nannestad on Norjan kunta. Se sijaitsee Akershusin läänissä, ja sen hallinnollinen keskus on Teigebyen. Muita taajamia ovat Maura, Åsgrenda, Løkenfeltet ja Eltonåsen. Vuoden 2023 alussa kunnassa oli 15 530 asukasta.
Gardermoenin lentoasema sijaitsee Nannestadin ja Ullensakerin rajalla.
Kuvia

Nannestadin lukio
Nannestadin kirkko
Holterin kirkko
Tunnettuja henkilöitä

Håkon Christie (1922–2010), arkkitehti ja rakennushistorioitsija
Ragnhild Haga (s. 1991), maastohiihtäjä
Jacob Stang (1830–1907), poliitikko
Vaakuna

Kunnan vaakuna on peräisin vuodelta 1990 ja esittää leskenlehtiä, jotka ovat alueella yleisiä.
Aiheesta muualla

Kuvia tai muita tiedostoja aiheesta Nannestad Wikimedia Commonsissa
Akershusin läänin kunnat
Asker
Aurskog-Høland
Bærum
Eidsvoll
Enebakk
Frogn
Gjerdrum
Hurdal
Jevnaker
Lillestrøm
Lunner
Lørenskog
Nannestad
Nes
Nesodden
Nittedal
Nordre Follo
Rælingen
Ullensaker
Vestby
Ås
Old Funeral

| Old Funeral |
| --- | --- |
 Old Funeral 1980-luvun lopulla.
Tiedot
Toiminnassa:  1988–1992
Tyylilaji:  Black metal, Death metal
Kotipaikka:   Bergen, Norja
Laulukieli:  englanti
Jäsenet:  Tore Bratseth, kitara, laulu   Jim Larsen, basso, kitara   Jørn Inge Tunsberg, kitara   Padden, rummut  
Levy-yhtiö:  Hammerheart Records, 1999  
Infobox OKNimi-testi OK: 
Old Funeral oli 80-luvun loppupuolella perustettu norjalainen black/death metal -yhtye
Old Funeral oli yksi ensimmäisistä bändeistä, jotka muodostivat norjalaisen extreme metal skenen, jonka he aloittivat vuonna 1988. Jo vuonna 1992 bändi hajosi, mutta sitten bändin perustajat (Abbath ja Demonaz Immortalista, sekä Varg Vikernes Burzumista) ovat nyt tunnettuja, joten Old Funeral on saanut huomiota. Old Funeral on saanut vaikutteita sellaisilta yhtyeistä, kuin Carcass (Iso-Britannia) ja Morbid Angel (Yhdysvallat).
Jäsenet > Viimeisin kokoonpano

Tore Bratseth - Kitara ja laulu
Jim Larsen - Basso ja kitara
Jørn Inge Tunsberg - Kitara
Padden - Rummut
Jäsenet > Entiset

Abbath (Olve Eikemo) - Basso ja laulu
Varg Vikernes - Kitara
Demonaz (Harald Nævdal) - Kitara
Diskografia

Demo - (1989)
Abduction of Limbs [Demo] - (1990)
Devoured Carcass EP - (1991)
The Older Ones - (Hammerheart Records, 1999)
Grim Reaping Norway [Live] - (2002)
Our Condolences 1988–1992 (2013)
Old Coffin Days [kokoelma] (2020)
Olli Pulkkanen

Olli Pulkkanen 1950-luvulla.
Olli Tapani Pulkkanen (26. joulukuuta 1932 Juva – 1. marraskuuta 2009) oli suomalainen jääkiekkoilija, erotuomari ja johtaja. Pulkkanen edusti Karhu-Kissoja aikana 1950–1957 ja voitti SM-hopeaa vuonna 1954. Hän toimi Karhu-Kissojen valmentajana vuosina 1959–1961. Hän toimi myös seuran johtokunnassa ja puheenjohtajana. Hän sai seuran kultaisen ansiomerkin. Muihin johtotehtäviin kuuluu Suomen jääkiekkomaajoukkueen johtajana 1970–1972 (sisältäen 1970 MM-kisat), Jääkiekkoliiton valitsemisvaliokunnan puheenjohtajana, liiton erotuomarivaliokunnan puheenjohtajana. Pulkkasen oma mestaruussarjan erotuomaritoiminta sijoittuu ajalle 1959–1965. Hänen kotikuntansa oli Helsinki.
Orcadas

Orcadas vuonna 1996.
Orcadas 1970-luvulla.
Orcadasin sijainti kartalla
Orcadas on Etelämantereella, Laurie Islandilla sijaitseva Argentiinalle kuuluva tutkimusasema. Se perustettiin vuonna 1904, tehden siitä Etelämantereen vanhimman yhä toiminnassa olevan tutkimusaseman.
Orcadasin tutkimusasema koostuu 11 rakennuksesta, ja sen pinta-ala on noin 4 800 neliömetriä. Se käyttää virrantuotantoon neljää generaattoria, ja kuluttaa vuodessa noin 129 000 litraa polttoainetta ja 1,08 miljoonaa litraa vettä. Asemalla asuu keskimäärin 14 ihmistä talvella ja 45 kesällä.
Orcadasin historia ulottuu 1900-vuosikymmenen alkuun, kun William Speirs Bruce johti skotlantilaista tutkimusretkikuntaa Etelämantereelle vuosina 1902−1904. Kun tutkimus kohdistui Eteläisiin Orkneysaariin, heidän tukikohtanaan toimi vuonna 1903 rakennettu kivirakennus. Rakennus ja sen alue annettiin argentiinalaisille tutkijoille 22. helmikuuta 1904, kun brittiläinen konsuli Buenos Airesissa antoi siihen luvan. Tämän jälkeen sinne asettui useita argentiinalaisia asukkaita.